User:Star Wars Scavengers

Egy pár szó Rólunk
Egy -jelenleg- aprócska kis társaság vagyunk. Régóta tervezgettük egy guild elkészítését, végül sok tervezés és számtalan koncepció felállítása után, létrejöttünk mi, a Star Wars Scavengers! Klánunk, jelenleg csak magyarok jelentkezését várja, majd később igény szerint, kibővítjük a felvételire vonatkozó szabályzatot.

Amit fontos tudni rólunk: A klán vezetőjének több éves MMORPG és RPG-s tapasztalata van, így remélhetőleg mindenben tudja majd segíteni a kezdőket. Ebből is adódik klánunk különlegessége: Mi nem határozzuk meg, hogy 18 felett legyél, vagy, hogy már tapasztalt MMO-s legyél! Az oldalunkon folyamatosan jelennek meg új cikkek az MMORPG világáról, így bevezetve a kezdőket ebbe a különleges világba.

Csapatunk türelmes és barátságos, így lehetőségek szerint, minden kezdőt ki tudunk majd "tanítani". Ez persze nem jelenti azt, hogy 0-24 a kezdőket fogjuk execíroztatni, csupán a kérdésekre válaszolunk, illetve segítjük őket a fejlődésben.

A klán RP beállítottságú, azaz szerepjáték az elsődleges profilunk. Fontosnak tartjuk, hogy a játék ne csak az öldöklésből és a tapasztalati pontok gyűjtéséből álljon, hanem keretet adjunk neki. Természetesen a PVP és PVE is elmaradhatatlan, azonban nem ez az elsődleges célunk.

"Oktatás"
A klán szeretné a kezdő MMORPG-seket "kitanítani", amennyire ez lehetséges. A tanítás nem tesztekből vagy kérdésekből áll! Az oldalunkra folyamatosan kerülnek fel cikkek, melyek bemutatják az MMORPG alapjait (pl.: rövidítések). Mindezt szeretnénk barátságos, türelmes környezetben.

Alapvető koncepciónk a játékban: A kezdő játékos lehetőség szerint önállóan tanulja meg az alapvető dolgokat. Mi csak a sarkalatos kérdésekben szeretnénk segíteni.

Szerepjáték
Annak érdekében, hogy a szerepjáték gördülékeny legyen már a játék indulásakor, küldjétek be nekünk a már kitalált karaktereitek előtörténetét, információit (személyiség, tervezett kinézet, stb...). Ezeket, amennyiben a beküldő elfogadja, megjelenítjük oldalunkon, a készítő nevével ellátva.

Felvétel
Minden kasztot szeretettel várunk (jelenleg csak Köztársaságból). Jelentkezni fórumunkon lehet, egy rövidke bemutatkozással.